நெல்லுக்கு கர்நாடகாவில் கூடுதல் விலை கிடைப்பதால், தமிழக விவசாயிகள் அங்கு விற்பதில் ஆர்வம் காட்டுகின்றனர். இதனால் புதுவயல் அரிசி ஆலைகளில் விலை உயரும் அபாயம் ஏற்பட்டுள்ளது. காரைக்குடி அருகே புதுவயல், பள்ளத்தூரில் 60 க்கும் மேற்பட்ட நவீன அரிசி ஆலைகள் உள்ளன. தஞ்சை, பட்டுக்கோட்டை, திருவாரூர், புதுக்கோட்டை, விருதுநகர், ராமநாதபுரத்தில் விளையும் நெல், இங்கு கொள்முதல் செய்யப்படுகிறது. நெல் மூடைகளை விவசாயிகளிடம் இருந்து நேரடியாக, ஆலைகள் கொள்முதல் செய்கின்றன. டீலக்ஸ், கல்சர், கர்நாடகா பொன்னி என தினமும் 600 டன் வரை, அரிசி உற்பத்தி செய்யப்படுகிறது. இவை வெளி மாவட்டம், மாநிலங்களுக்கு செல்கின்றன.